text: Forsøgte at køre kvinde ned to gange i jalousi-opgør 
  15 december 2013 kl. 09.29
  Et usædvanligt jalousi-opgør udspandt sig lørdag aften på en mørk landevej ved Vonge, hvor en 51-årig mand i bil hele to gange forsøgte at påkøre sin tidligere veninde, der var til fods.
  Den 43-årige kvinde nåede dog at undvige begge gange - måske fordi den 51-årige var beruset. Det oplyser vagtchef hos Sydøstjyllands Politi, Martin Rasmussen, til TV SYD.
  